Ingatlanhasználati szerződés
TERVEZET

amely létrejött

egyrészről: 
Várdomb Község Önkormányzata cím: 7146 Várdomb, Kossuth u. 117. adószám:15417756-2-17 képviseli: Simon Csaba polgármester. (továbbiakban: Önkormányzat)

másrészről:

Várdomb-Alsónána Bölcsőde, Óvoda és Általános Iskola cím: 7146 Várdomb, Kossuth u. 121. adószám:  képviseli: Szamos Józsefné iskolaigazgató. (továbbiakban Iskola)

Az Önkormányzat kizárólagos tulajdonát képező Várdomb Kossuth u. 127.  (388. hrsz-ú)  közösségi házként működő ingatlan épületét részben használatba adja az Iskolának az iskolában tanuló diákok testnevelés és sportrendezvényeinek és a technika óráinak biztosítása céljából. 
Az Iskola által használt helyiségek: tornaterem, öltöző, technikai foglalkozások megtartására megjelölt terem, raktárak.
Az Önkormányzat által használt helyiségek: 2 terem.
Az Önkormányzat és az Iskola által közösen használt helyiségek: közlekedő, folyosó, vizesblokk, padlás és udvar. 
Az Önkormányzat a használatba adott ingatlant bérleti díj nélkül adja használatba. 

Az Önkormányzat biztosítja a közüzemi díjak megfizetését (víz, csatorna, gáz, áram) melynek 80%-át minimum negyedéves bontásban átszámlázza az Iskolának. 
Az Iskola a számla keltét követő hónap 20-ig az Önkormányzat felé kiegyenlíti a számla értékét. 

Az Iskola vállalja 2012. március 1-napjáig, visszamenőlegesen a számlák kiegyenlítését. 

Az Iskola köteles gondoskodni: 
· az épület takarékos üzemeltetéséről;

· a helyiségek használatával kapcsolatosan előírt tűzrendészeti, balesetvédelmi, munkavédelmi, egészségügyi, valamint az egyéb hatósági szabályok, előírások betartásáról;

· a leltár szerinti ingóságainak az általa használt helyiségekben történő tárolásáról és raktározásáról, amiért az Önkormányzat felelőséget nem vállal.
 Az Önkormányzat kötelezettséget vállal arra, hogy ameddig az Iskola működéséhez a tornaterem használata szükséges, a tornaterem és öltöző részt az Iskola rendelkezésére bocsátja.
A felek az ingatlanhasználati szerződést bármikor írásban felmondhatják. A felmondás a hónap utolsó napjára szólhat, azzal azonban, hogy a felmondási idő nem lehet kevesebb 30 napnál.
Jelen ingatlanhasználati szerződést a szerződő felek annak elolvasása, tartalmának megértése és magukra nézve kötelezőnek elismerése után, mint akaratukkal mindenben megegyezőt helybenhagyólag aláírták. 

Várdomb, 2012.  december 12. 

Önkormányzat részéről: Simon Csaba


Iskola részéről: Szamos Józsefné




   polgármester




       igazgató

